1. melléklet

A város ünnepeiről, rendezvényeiről

1. Nagyhalász város helyi ünnepe:

a) a település várossá nyilvánításának évfordulója - Városnap: december 01.;

2. Nagyhalász város ünnepei, rendezvényei:

a) Állami ünnepek: március 15., augusztus 20., október 23.;

b) Nagy-Halász Fesztivál: július utolsó hétvégéje;

c) Rétközi Vásár: szeptember középső hétvégéje;

2. melléklet

Átruházott hatáskörök jegyzéke

1. Települési támogatás megállapítása iránti kérelmek elbírálása: Szociális és Egészségügyi Bizottság;

2. Bursa Hungarica Felsőoktatási Önkormányzati Ösztöndíjra érkezett pályázatokat elbírálása: Szociális és Egészségügyi Bizottság

3. Települési támogatás megállapítása iránti kérelmek: polgármester;

4. Önkormányzati alkalmazottak munkaviszonyának megállapításával megszüntetésével, fegyelmi eljárás lefolytatásával kapcsolatos jogkörök: polgármester;

5. Közfoglalkoztatottak munkaviszonyának megállapításával megszüntetésével, fegyelmi eljárás lefolytatásával kapcsolatos jogkörök: polgármester;

6. Köztemetés: polgármester;

7. Szilárd-hulladékgazdálkodás: Szabolcs-Szatmár-Bereg Megyei Szilárd-hulladékgazdálkodási Társulás;

8. Szociális alapszolgáltatások és szakosított ellátások, bölcsődei ellátás: Nagyhalászi Humánszolgáltató Társulás

9. Ügyeleti ellátás, védőnői szolgálat: MEDI-AMB Nonprofit Kft

3. melléklet

A Bizottságok feladat- és hatásköre

I. PÉNZÜGYI ÉS VÁLLALKOZÁSI BIZOTTSÁG

1. Véleményezi az éves költségvetési javaslatot és a végrehajtásáról szóló beszámoló tervezeteit, vagyonrendelet tervezetét.
2. Figyelemmel kíséri a költségvetési bevételek alakulását, a vagyonváltozás alakulását,
3. Javaslatot tesz hitelek felvételére, vizsgálja a hitelfelvétel indokait és gazdasági megalapozottságát,
4. Ellenőrzi a működési, fenntartási és felújítási előirányzatok felhasználását, a bérgazdálkodást,
5. Figyelemmel kíséri és ellenőrzi az önkormányzati intézmények gazdálkodási tevékenységét.
6. Figyelemmel kíséri a város teljes fejlesztési célkitűzéseinek megvalósítását, javaslatokat tesz a Képviselő-testület felé a fejlesztési tevékenység koordinálására,
7. Ellenőrzi az önkormányzati beruházások pénzügyi megvalósítását,
8. Közreműködik az önkormányzat vagyoni- pénzügyi kihatással járó rendelet-tervezeteinek kidolgozásában,
9. Vizsgálja az önkormányzati vagyon működtetésével, felhasználásával, vállalkozásába adásával kapcsolatos lehetőségeket,
10. Javaslatot tesz helyi kitüntetések adományozására, más kitüntetésekre való felterjesztésre.
11. Elvégzi a Képviselő-testület által ráruházott eseti feladatokat.

II. ÜGYRENDI BIZOTTSÁG

1. Vizsgálja a képviselők megbízatásának törvényességét, kezeli a képviselő-testületi tagok vagyonnyilatkozatait. Ennek keretében:

a.) felhívja a kötelezettet a vagyonnyilatkozat-tételre,

b.) nyilvántartást vezet az átvett vagyonnyilatkozatokról, továbbá az azokhoz kapcsolódó egyéb iratokról,

c.) felhívást tesz közzé a helyben szokásos módon a polgármesteri, alpolgármesteri és képviselői vagyonnyilatkozatok hozzáférhetővé tételéről,

d) a vagyonnyilatkozattal kapcsolatos eljárás esetén felhívja az érintetteket az ellenőrzéshez szükséges azonosító adatok közlésére,

e.) ellátja a vagyonnyilatkozatok ellenőrzésével kapcsolatos feladatokat.

2. A bizottság felhívására a képviselő a saját, illetve a hozzátartozója vagyonnyilatkozatában feltüntetett adatokra vonatkozó azonosító adatokat köteles haladéktalanul írásban bejelenteni.

3. Mind a polgármesteri, képviselői, mind a hozzátartozói vagyonnyilatkozatra vonatkozó azonosító adatokat csak a bizottság tagjai ismerhetik meg.

4. Az eljárás eredményéről a bizottság a soron következő Képviselő-testületi ülésen köteles tájékoztatást adni.

5. A vagyonnyilatkozatokra vonatkozó azonosító adatokat az eljárás lezárását követő 8 napon belül törölni kell.

6. A vagyonnyilatkozattal kapcsolatos eljárás lefolytatásának a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a bizottság elnöke felhívja a kezdeményezőt a hiány pótlására. Ha a kezdeményező tizenöt napon belül nem tesz eleget a felhívásnak, vagy ha a kezdeményezés nyilvánvalóan alaptalan, akkor a bizottság elnöke az eljárás lefolytatása nélkül elutasítja a kezdeményezést.

7. A vagyonnyilatkozattal kapcsolatos eljárás megismétlésének ugyanazon vagyonnyilatkozat esetében csak akkor van helye, ha az erre irányuló kezdeményezés új tényállítást (adatot) tartalmaz. A vagyonnyilatkozattal kapcsolatos eljárásra irányuló - új tényállítás nélküli - ismételt kezdeményezést a bizottság elnöke az eljárás lefolytatása nélkül elutasítja.

8. Megvizsgálja a képviselők összeférhetetlenségi és méltatlansági ügyeit és erről jelentést ad a Képviselő-testületnek.

9. Közreműködik az önkormányzat szervezeti és működési szabályzatának előkészítésében és, szükség esetén javaslatot tesz módosításra vagy új szabályzat alkotására.

10. Ellátja a Képviselő-testület titkos szavazásainak lebonyolításával kapcsolatos teendőket.

11. Figyelemmel kíséri az önkormányzat szerveinek, valamint bizottságainak szabályszerű működését.

12. Véleményezi az önkormányzati intézmények alapító okiratainak tervezetét.

13. Javaslatot tesz helyi kitüntetések adományozására, más kitüntetésekre való felterjesztésre.

III. SZOCIÁLIS ÉS EGÉSZSÉGÜGYI BIZOTTSÁG

1. Ellátja átruházott hatáskörben a 2. mellékletben rögzített önkormányzati feladatokat.

2. Ellátja az egészségügyi, szociálpolitikai, ifjúság-egészségügyi tevékenységgel kapcsolatos bizottsági feladatokat.

3. Figyelemmel kíséri a Polgármesteri Hivatal és az önkormányzat egészségügyi, szociálpolitikai tevékenységét.

4. Részt vesz a hátrányos helyzetű lakosság körülményeinek folyamatos figyelemmel kísérésében, a problémák megoldásához javaslatok, programok kidolgozásában.

5. Javaslatot tesz helyi kitüntetések adományozására, más kitüntetésekre való felterjesztésre.

6.Véleményezi a szociális és egészségügyi tárgyú rendeletek tervezetét.

IV. KULTURÁLIS, OKTATÁSI ÉS SPORT BIZOTTSÁG

1. Javaslatot tesz helyi kitüntetések adományozására, más kitüntetésekre való felterjesztésre.
2. Jóváhagyja a közművelődési intézmény éves munkatervét.
3. Meghatározza a közösségi színtér, illetve a közművelődési intézmény használati szabályait.
4. Lebonyolítja az intézményvezetői pályázatokkal kapcsolatos meghallgatásokat és javaslatot tesz a kinevezésekre a Képviselő-testület felé.
5. Véleményezi az önkormányzat közművelődésre vonatkozó költségvetés-tervezetét.
6. Véleményezi a közművelődési intézményekhez és színterekhez kapcsolódó beruházási, felújítási javaslatokat.
7. Véleményezi az önkormányzati tulajdonban lévő média kulturális tevékenységét.
8. Javaslatot tesz szakvélemény alapján, közterületen, középületen lévő műalkotások eltávolítására, felújítására.
9. Javaslatot tesz szakvélemény alapján önkormányzati tulajdonban lévő műalkotások, műtárgyak restaulására.
10. Véleményezi az önkormányzat sporttárgyú beruházásait.
11. Figyelemmel kíséri és koordinálja az egyesületi sporttevékenységet.
12. Véleményezi a kulturális és sport tárgyú rendeletek tervezetét.